Haryana Results: BJP या कांग्रेस किसे देंगे समर्थन? JJP अध्यक्ष दुष्यंत चौटाला बोले- 'हम उस पार्टी को सपोर्ट करेंगे जो...'  
JJP अध्यक्ष दुष्यंत चौटाला ने की प्रेस कॉन्फ्रेंस
कहा- बीजेपी-कांग्रेस दोनों रास्ते खुले हुए हैं
हरियाणा चुनाव में JJP को 10 सीटें मिली हैं
दुष्यंत चौटाला (Dushyant Chautala) ने कहा कि राष्ट्रीय कार्यकारिणी में कई लोगों ने कांग्रेस और कई ने बीजेपी के साथ जाने की बात कही. राष्ट्रीय कार्यकारिणी ने मुझे अधिकृत किया है 'कॉमन मिनिमम प्रोग्राम' के तहत वृद्धा पेंशन और दूसरी मांगों पर जो दल सहमत होगा उसके साथ जेजेपी जाएगी और सरकार बनाने में मदद करेगी. हम पॉजिटिव हैं हरियाणा को आगे ले जाने के लिए. क्राइम कंट्रोल हो. युवा का रोजगार हमारी प्राथमिकता है. युवाओं को रोजगार और पेंशन भी हमारी प्राथमिकता है. उन्होंने कहा कि बीजेपी को अगर नंबर है तो हमारी शुभकामनाएं. हमे 15 फीसदी वोट मिले जिसमें युवाओं का साथ मिला. दुष्यंत चौटाला ने कहा कि बाहर से समर्थन का तो मतलब ही नहीं. अगर किसी पार्टी को सपोर्ट करेंगे तो सरकार में अंदर रहेंगे.